Century Child
Century Child – ketvirtasis suomių simfoninio metalo grupės Nightwish albumas, išleistas 2002 metais. Suomijoje albumas tapo keturis kartus platininiu, o pasaulyje 2002–2003 metais jo buvo parduota daugiau kaip 350 tūkst. kopijų. Dainos Ever Dream ir Bless the Child buvo išleistos atskirais singlais. Albume taip pat skambėjo kompozitoriaus Andrew Lloyd Webberio miuziklo Operos fantomas titulinė daina, atliekama vokalistės Tarjos Turunen ir naujojo grupės gitaristo Marco Hietala.